સદાશિવે ગિરનારની તળેટીમાં જ આસન જમાવી દેતાં કૈલાસમાં બેઠેલાં પાર્વતી માતા દેવો સાથે ગિરનાર પર આવી પહોંચ્યાં અને શિવને પ્રગટ થવાની પ્રાર્થના કરતાં રુદ્ર ‘ભવનાથ ’સ્વરૂપે પ્રગટ થયા હતા. એ દિવસ વૈશાખ સુદ પૂનમનો હોવાનું કહેવાય છે. દેવોએ અહીં ભવનાથ એટલે કે, જન્મોજનમના ફેરામાંથી મુક્તિ અપાવનારા ભવનાથ મહાદેવની સ્થાપના કરી હતી. જ્યાં શિવ ત્યાં શક્તિ મુજબ માતા પાર્વતી પણ અહીં અંબિકા સ્વરૂપે બિરાજ્યાં હતાં જેમનું મંદિર પણ આજે ગિરનાર પર હયાત છે.